Malya, Sahara rai
ఎగవేతదారులకు మోడీ సర్కార్‌ హెచ్చరిక
న్యూఢిల్లీ: పారిశ్రామికవేత్తలు, విజ§్‌ుమాల్యా, సహారా గ్రూప్‌ యజమాని సుబ్రతోరా§్‌ులపై చర్యలు తీసు కోవడం ద్వారా కేంద్రంలోని నరేంద్రమోడీ ప్రభుత్వం నల్ల ధనం, ఉద్దేశపూర్వక బకాయిల ఎగవేత, అక్రమ విధానాలను కట్టడిచేసేందుకు చర్యలు కఠినంగా ఉంటాయన్న సంకేతాలు పంపించింది. అంతేకాకుండా యధేఛ్ఛగా కోట్లు కొల్లగొట్టి విదే శాల్లో తలదాచుకున్నప్పటికీ ఎంతటివారినైనా భారత్‌కు రప్పిం చి వాటిని కక్కిస్తామన్న బలమైన సందేశం పంపించింది. ఈ వారంలోనే సుప్రీం కోర్టు సహారా సెబి వివాదానికి సంబంధించి సుప్రీంకోర్టు అత్యంత ప్రతిష్టాత్మకమైన ఆంబీ వ్యాలీ ప్రాజెక్టును విక్రయించి సొమ్ము జమచేయాలని ఆదేశించింది. 34 వేలకోట్ల విలువైన ఈ ప్రాజెక్టును విక్రయించడం ద్వారా సెబి సహారా వివాదం సద్దుమణుగుతుందని అంచనా. ఈ వివాదంలో సహారా 47 వేల కోట్ల వరకూ చెల్లించాల్సి ఉంటుందని, వడ్డీ మొత్తమే ఎక్కువ ఉందని అంచనావేసింది. గ్రూప్‌ఇప్పటివరకూ 11,477 కోట్లు చెల్లించినట్లు ప్రకటించింది. ఆ మరుసటిరోజే బ్రిటన్‌లో తలదాచుకుంటున్న విజ§్‌ుమాల్యాను అరెస్టుచేసిం ది. భారత్‌కు రప్పించేందుకు చర్యలు చేపట్టింది. మాల్యాను ఎస్‌బిఐతోపాటు 16 బ్యాంకర్ల కూటమికి రూ.9వేల కోట్లరూపా యలు బకాయిలు ఎగవేసి వాటిని చెల్లించకుండా పరారయ్యా రన్న అభియోగాలున్నాయి. మాల్యాగడచిన 13నెలలుగా బ్రిటన్‌ లో ఉన్నారు.
ఉద్దేశ్యపూర్వక ఎగవేతదారునిగా ముద్రపడిన మాల్యాను భారత్‌కు రప్పిస్తామని, ప్రతిరూపాయిని రాబడతా మని ఆర్థిక మంత్రి అరుణ్‌జైట్లీ పార్లమెంటులో ప్రకటించిన సంగతి తెలిసిందే. ఆర్థికసుపరిపాలన పరంగా మంచి విధానమే అయినా బకాయిల రికవరీకి సుదీర్ఘకాలం పడుతుంది. సుబ్రతా రా§్‌ు, విజ§్‌ుమాల్యాలు ఇద్దరినుంచి రాబట్టాలంటే కొన్నేళ్లు పడుతుందని నిపుణుల అంచనా. ఈనెల 27వ తేదీకల్లా ఆంబీ వ్యాలీ నివేదిక విలువలు కావాలని సుప్రీం కోర్టు కోరింది. అదే రోజు వేలం ప్రారంభించినా మరికొన్ని వారాలపాటు కొనసాగే అవకాశం ఉంది. బకాయి మొత్తం రికవరీకి మరింత కాలం పడుతుంది. అలాగేమాల్యాకు కూడా అప్పీలుకు 14రోజుల వ్యవధి ఉంది. నేరస్తుల అప్పగింత కార్యక్రమం కింద తనను అప్పగించేందుకు బ్రిటన్‌ ప్రభుత్వం ఏచర్య తీసుకునే ముందయినా అప్పీలు చేసుకోవచ్చు. వచ్చే విచారణ మేనెల 17వతేదీ జరుగుతుంది. సిద్ధాంతపరంగాచూస్తే స్థానిక కోర్టుల్లో నిర్ణయం వెలువడితే మాల్యా హైకోర్టుల్లో మే 31వ తేదీలోపు అప్పీలుచేస్తారు. ఇందుపై మాల్యాకు మరో 14 రోజుల వ్యవధి ఉంటుంది. సుప్రీం కోర్టులో రివ్యూపిటిషన్‌కు సైతం అవకాశం ఉంది. అలాగే బ్రిటన్‌ హోంశాఖ కార్యదర్శి తుదినిర్ణయం తీసు కునేందుకు నాలుగు వారాలు వ్యవధి తీసుకుంటారు.
ఈ వ్యవధిలోపే మాల్యా తన వివరణ ఇచ్చుకోవాల్సి ఉంటుంది. జూలైలోపు మాల్యాను భారత్‌కు తీసుకురావడం అనేది వీలుకానిపని. ఇక బ్రిటన్‌లో జూన్‌ ఎనిమిదవ తేదీ ఎన్నికలు జరుగుతా యి. మాల్యాను భారత్‌కు అప్పగించడంలో మరింత జాప్యం జరిగే అవకాశం ఉంది. ఎందుకంటే కొత్తప్రభు త్వం నిర్ణయం తీసుకోవాల్సి ఉంటుంది. కొత్తగా వచ్చే హోంశాఖ మంత్రి నిర్ణయం తీసుకుంటారు. భారతీయ సంతతికి చెందిన ఓటర్లు అనేకమంది బ్రిటన్‌లో స్థిరనివా సం ఏర్పాటుచేసుకున్నందున వారి ఓటు బ్యాంకుకోసం అయినా బ్రిటన్‌ మాల్యాపై నిర్ణయం జాప్యం చేస్తుం దన్నది నిర్వివాదాంశం. అలాగే అక్రమమార్గాల్లో మూల ధన లబ్ధి, నల్లధనం కట్టడిపై తాము చర్యలు తీసుకున్నా మని, ఉద్దేశపూర్వక ఎగవేత దారులను ఎట్టిపరిస్థితు ల్లోనూ ఉపేక్షించేదిలేదన్న బలమైన సంకేతాలు పంపించి ప్రజల్లో మరింతప్రతిష్టను ఇనుమడింపచేసుకోవాలని చూస్తోంది.
ఎన్నికల హామీలుగానేబిజెపి తన నియమా వళిలో నల్లధనం కట్టడిచేస్తామని, ప్రతి పైసా భారత్‌కు రప్పిస్తామని, అక్రమమూలధన లబ్ధిని పూర్తిగా నిర్మూ లిస్తామని వెల్లడించిన సంగతి తెలిసిందే. అయితే ఈ ఘనత ప్రభుత్వానికి రాదని, కేవలం కోర్టులకే చెందు తుందని నిపుణులు చెపుతున్నారు రా§్‌ుపై సుప్రీం కోర్టు చర్యలకు ఆదేశిస్తే, బ్రిటన్‌ కోర్టు మాల్యాకు వ్యతిరేకంగా చర్యలు తీసుకుంది. అయితే ప్రభుత్వపరమైన సెబి వత్తిడివల్లనే ఇది సాధ్యం అవుతుందన్న బిజెపి వాదన కూడా ఉంది. అలాగే ఆర్థికశాఖ నుంచి వెళ్లిన ప్రొసీడింగ్స్‌ కూడా ఇందుకు కొంత మేలు చేస్తాయని మాల్యాను భారత్‌కు రప్పించేందుకు సహకరించాయని కొంత సమర్ధన కూడా లేకపోలేదు.